2020 m. LFF II lyga
2020 m. LFF II lyga – trečiosios pakopos futbolo pirmenybės, vykusios Lietuvoje 2020 m. birželį–lapkritį. Lygą sudarė 2 zonos, jose žaidė 26 komandos. Dėl kilusios COVID-19 viruso pandemijos sezono pradžia nukelta ir dėl to varžybos vyko 1,5 rato sistema: po I rato dalyviai buvo padalinti į dvi grupes, o II ratas vyko tik tarp savo grupės komandų. Varžybų pradžia buvo nukelta iš pavasario į vasarą. LFF II lygos žaidėjų registracijos periodas (perėjimų langas) buvo atviras nuo vasario 2 d. iki rugpjūčio 31 d. Komandoje galėjo būti registruoti ne daugiau 30 žaidėjų, tame tarpe 4 ne ES piliečiai. Rungtynėse vienu metu komandos sudėtyje aikštėje galėjo žaisti 3 ne ES piliečiai. Dublerinėse („B“ ir „C“) komandose, rungtynėms galėjo būti registruojami 2 pagrindinės komandos aikštės žaidėjai ir 1 vartininkas, bei neribotas kiekis žaidėjų ES piliečių iki 21 metų. Dublerinėse komandose rungtynėse vienu metu komandos sudėtyje aikštėje galėjo žaisti 5 ne ES piliečiai, tarp jų 4 – virš 21 metų amžiaus.